Λειτουργικές και βιοχημικές προσαρμογές ηλικιωμένων γυναικών στην υδρογυμναστική άσκηση
Creators: name: Τσούρλου, Θωμαή Ι.
Publisher: name: Aristotle University of Thessaloniki
Year: 2006
Subjects: Λειτουργική ικανότητα
Προπόνηση αντιστάσεων
Functional fitness
Resistance exercise

description: Η παρούσα έρευνα πραγματοποιήθηκε με σκοπό τη διερεύνηση της επίδρασης ενός προγράμματος υδρογυμναστικής διάρκειας 24 εβδομάδων, το οποίο περιλάμβανε αερόβια προπόνηση και προπόνηση μυϊκής ενδυνάμωσης, στη λειτουργική ικανότητα και το λιπιδαιμικό προφίλ ηλικιωμένων γυναικών. Δεκαοκτώ άτομα κατανεμήθηκαν τυχαία στην ομάδα άσκησης (n=10) και στην ομάδα ελέγχου (n=8). Η ομάδα άσκησης συμμετείχε σε πρόγραμμα υδρογυμναστικής διάρκειας 60 min και συχνότητας άσκησης 3 προπονητικών μονάδων/εβδομάδα, το οποίο αποτελούνταν από 5 min προθέρμανση και διατάσεις, 25 min αερόβια άσκηση έντασης 80% της μέγιστης καρδιακής συχνότητας, 25 min προπόνηση μυϊκής ενδυνάμωσης με ειδικό εξοπλισμό αντίστασης και 5 min αποκατάσταση. Το πρόγραμμα άσκησης επέφερε σημαντική αύξηση της VO2max (13%) και ευνοϊκές μεταβολές στo λιπιδαιμικό προφίλ, που περιλάμβαναν μείωση της ολικής χοληστερόλης (8%), των τριγλυκεριδίων (23%) και της χοληστερόλης των λιποπρωτεϊνών χαμηλής πυκνότητας (16%), καθώς και αύξηση της χοληστερόλης των λιποπρωτεϊνών υψηλής πυκνότητας (15%). Επιπλέον, το πρόγραμμα υδρογυμναστικής είχε ως αποτέλεσμα τη σημαντική αύξηση της μέγιστης ισομετρικής ροπής των εκτεινόντων (12%) και καμπτήρων (11%) μυών του γονάτου, της μέγιστης δύναμης της χειρολαβής (12-22%), της επίδοσης στη δοκιμασία δύναμης των 3 μέγιστων επαναλήψεων (18-25%), στο κατακόρυφο άλμα (25%), στη δοκιμασία "sit-and-reach" (20%), και στη δοκιμασία "timed up and go" (20%). Επιπλέον, η ομάδα άσκησης αύξησε σημαντικά την άλιπη σωματική μάζα (3%). Στην ομάδα ελέγχου δεν παρατηρήθηκε καμιά μεταβολή στις μεταβλητές αυτές. Τα παραπάνω αποτελέσματα υποδηλώνουν ότι ένα πρόγραμμα υδρογυμναστικής, το οποίο συνδυάζει αερόβια προπόνηση και προπόνηση μυϊκής ενδυνάμωσης, μπορεί να αποτελέσει εναλλακτική μορφή άσκησης για τη βελτίωση της καρδιαγγειακής ικανότητας, της μυϊκής δύναμης, της σύστασης του σώματος και του λιπιδαιμικού προφίλ σε υγιείς ηλικιωμένες γυναίκες
description: The purpose of the present study was to determine the effectiveness of a 24-wk aquatic training program that included both aerobic and resistance components, on functional fitness and blood lipid profile of healthy older women. Eighteen subjects were assigned randomly to either an aquatic training (n=10) or a control (n=8) group. Volunteers participated in a supervised shallow water exercise program, 60min/day, 3d.wk-1; consisting of a 5-min warm up and stretching, 25-min endurance-type exercise (dancing) at 80% of HRmax, 25-min of upper and lower body resistance exercises with specialized water resistance equipments and 5-min cool down. Αquatic training resulted in a significant increase in VO2max (13%). Favourable lipid changes included reductions in total cholesterol (8%), triglycerides (23%) and low-density lipoprotein-cholesterol (16%) and increase in high-density lipoprotein-cholesterol (15%). Aquatic training induced significant improvements in peak torque of knee extensors (12%) and flexors (11%), maximal hand grip strength (12-22%), 3-repetition maximum tests (18-25%), squat jump (25%), "sit-and-reach" (20%), and 'timed up and go" (20%) performance. The aquatic training group demonstrated a significant increase in lean body mass (3 %). No significant changes in these variables were observed in the control group. The results suggest that aquatic training, with both aerobic and resistance components, is an alternative training method for improving cardiovascular fitness, muscular strength, body composition and blood lipid profile in healthy elderly women